3. Príloha č. 2.) Zhodnotenie výsledkov interných a externých kontrol  vykonaných v roku 2015

Vonkajšie kontroly 

V organizačných zložkách Ministerstva obrany SR boli v roku 2015 realizované nasledovné vonkajšie kontroly:

1.     vonkajšiu kontrolu vykonal Úrad pre verejné obstarávanie 

Kontrola bola vykonaná na Ministerstve obrany SR a  predmet kontroly bol zameraný na kontrolu postupu verejného obstarávania na  predmet zákazky s názvom „Ľahké pechotné zbrane“. Kontrolou nebolo zistené porušenie zákona o verejnom obstarávaní a bol spracovaný Záznam o kontrole. 

2.     vonkajšiu kontrolu vykonal Najvyšší kontrolný úrad SR

Kontrola bola vykonaná na Ministerstve obrany SR a predmet kontroly bol zameraný na „Obmenu výzbroje, techniky a správnosti postupov pri správe majetku“. Kontrolou boli zistené nedostatky a bol spracovaný Protokol o výsledku kontroly.

Na odstránenie zistených nedostatkov bolo  prijatých 6 opatrení a to týkajúcich sa: 

· vydania usmernenia v oblasti nakladania s nehnuteľným majetkom štátu (uzatváranie zmlúv), 

· zabezpečenia dodržiavania postupov pri nakladaní s neupotrebiteľným nehnuteľným majetkom štátu – stavbami, 

· vykonania kontroly v oblasti nakladania s nehnuteľným majetkom štátu zameranej na kontrolu jednotlivých zmlúv spojenú s  metodickým usmernením, 

· spracovania iniciatívneho návrhu vo veci výnimky zo zákona č. 278/1993 Z.z. o správe majetku štátu v znení neskorších predpisov v prípadoch výpožičky hnuteľného majetku štátu z dôvodu mimoriadnej udalosti, 

· vykonania školenia  pre Agentúru správy majetku so zameraním   na uzatváranie                   a realizáciu zmlúv v oblasti nakladania s hnuteľným majetkom štátu (vrátane uplatňovania sankčných postihov voči účastníkovi zmluvy   za neplnenie zmluvných povinností),

· zamerania osobitných vnútrorezortných kontrol na dodržiavanie interne stanovených lehôt pri tvorbe rozhodnutí o prebytočnosti a rozhodnutí o neupotrebiteľnosti a likvidácii hnuteľného majetku štátu s cieľom skrátiť prípravné a samotné procesy v oblasti nakladania                              s prebytočným a neupotrebiteľným hnuteľným majetkom štátu.          
Správa o splnení, resp. plnení opatrení na odstránenie zistených nedostatkov bola  v zmysle Zápisnice o prerokovaní protokolu o výsledku kontroly zaslaná Najvyššiemu kontrolnému úradu SR doručená 14. januára 2016.

3.     vonkajšiu kontrolu vykonal Úrad vlády SR 
Kontrola bola vykonaná na Ministerstve obrany SR a v Ústrednej vojenskej nemocnici SNP  Ružomberok – fakultná nemocnica a v HOREZZA a.s. Predmet kontroly bol zameraný na kontrolu zabezpečenia lôžok pri plnení úloh hospodárskej mobilizácie poskytovateľov ústavnej zdravotnej starostlivosti určených ako subjekty hospodárskej mobilizácie v pôsobnosti Ministerstva vnútra SR a Ministerstva obrany SR. Kontrolou boli zistené nedostatky a bol spracovaný Protokol o výsledku kontroly. 

Na odstránenie zistených nedostatkov boli prijaté nasledovné opatrenia týkajúce sa: 

- dodržiavania ustanovení „zákona č. 179/2011 Z.z. o hospodárskej mobilizácii a o zmene a doplnení zákona č. 387/2002 Z.z. o riadení štátu v krízových situáciách mimo času vojny a vojnového stavu v znení neskorších predpisov“ a „Metodického usmernenia Ministerstva zdravotníctva SR  na realizáciu opatrenia hospodárskej mobilizácie“; 

· vydania  nového „Rozhodnutia o určení subjektu hospodárskej mobilizácie pre ÚVN SNP Ružomberok – fakultná nemocnica a HOREZZA, a. s. Piešťany“,

· spracovania  nového „Krízového plánu subjektu hospodárskej mobilizácie Ministerstva obrany SR“ a koordinovania spracovanie nových „Krízových plánov subjektov hospodárskej mobilizácie ÚVN SNP Ružomberok – fakultná nemocnica a HOREZZA, a.s. Piešťany“,

· spracovania požiadavky na tvorbu mobilizačných rezerv liekov a zdravotníckeho materiálu,

· vykonania kontroly plnenia úloh v subjektoch hospodárskej mobilizácie ÚVN SPN Ružomberok – fakultná nemocnica a HOREZZA, a.s. Piešťany so zameraním na obsahovú správnosť vypracovaných krízových plánov, splnenia úloh opatrení hospodárskej mobilizácie – organizácia zdravotníckeho zabezpečenia a odstránenia zistených nedostatkov.
Správa o splnení, resp. plnení opatrení na odstránenie zistených nedostatkov v zmysle Zápisnice o prerokovaní protokolu o výsledku kontroly  bola zaslaná Úradu vlády SR  8. januára 2016.

4.     vonkajšiu kontrolu vykonal Úrad vlády SR

Kontrola bola vykonaná na Ministerstve obrany SR. Predmet kontroly bol zameraný na kontrolu plnenia úloh z uznesení vlády Slovenskej republiky (vláda SR), dodržiavania smernice a metodického pokynu na prípravu a predkladanie materiálov na rokovanie vlády SR a plnenia legislatívnych úloh vlády SR  v 3. štvrťroku 2015 a dodržiavania § 7 zákona č. 10/1996 Z.z. o kontrole v štátnej správe v znení neskorších  predpisov  na Ministerstve obrany SR.

Vykonanou kontrolou neboli zistené nedostatky a z uvedeného dôvodu nebol vypracovaný protokol o výsledku kontroly. 

5. vonkajšiu kontrolu vykonala Výskumná agentúra Ministerstva školstva, vedy, výskumu a športu SR

Kontrola bola  vykonaná v Akadémii ozbrojených síl generála Milana Rastislava Štefánika Liptovský Mikuláš. Predmetom kontroly bola realizácia projektu financovaného z prostriedkov EÚ „26110230103 - Vzdelanie ako kľúč k informačnej bezpečnosti“.  Kontrola bola zameraná na kontrolu správnosti vedenia účtovníctva, kontrolu súladu realizácie projektu so zmluvou o poskytnutí nenávratného finančného príspevku, kontrolu existencie podpornej dokumentácie (neprekrývania sa výdavkov), reálnosti vykazovaných hodín, kontrolu skutočného dodania tovarov, vykonania prác alebo poskytnutia služieb, kontrolu realizácie opatrení v oblasti informovania a publicity. 
Vo všetkých kontrolovaných bodoch bol záver kontroly bez zistení.  

Vnútorné kontroly

K 31.12.2015 pracovníci kontrolných rezortných orgánov vykonali celkom  15 kontrolných  akcií zameraných na hospodárenie s verejnými prostriedkami a   na ich vynakladanie v procese verejného obstarávania. Kontroly boli vykonávané v zmysle ustanovení zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov  a v zmysle ustanovení zákona č. 10/1996 Z.z. o kontrole v štátnej správe v znení neskorších predpisov.  Kontroly boli zamerané na hospodárenie s verejnými prostriedkami a na ich vynakladanie v procese verejného obstarávania, vykonávania predbežnej finančnej kontroly, splnenie opatrení na nápravu zistených nedostatkov predchádzajúcimi kontrolami a na dodržiavanie všeobecne záväzných právnych predpisov a interných predpisov pri hospodárnom a efektívnom použití verejných prostriedkov.

Na odstránenie nedostatkov boli vedúcimi zamestnancami kontrolovaných subjektov prijaté  termínované a trvalé opatrenia.  

Podľa správ o splnení opatrení na nápravu nedostatkov a ich príčin boli všetky termínované opatrenia splnené. 

38

